section_heading: Prvi svjetski rat
paragraph_text: U listopadu 1915. Larisch je premješten na Istočno bojište gdje je imenovan zapovjednikom 81. pričuvne divizije s kojom sudjeluje u borbama oko Pinska i Pripjatskih močvara. Navedenom divizijom zapovijeda do travnja 1916. kada postaje zapovjednikom Gardijske ersatzke divizije. Predmetna divizija nalazila se na Zapadnom bojištu, te zapovijedajući istom sudjeluje u Verdunskoj bitci i nakon toga u borbama u Champagni. U travnju 1917. divizija se ističe u Drugoj bitci na Aisnei nakon čega je Larisch i odlikovan.